སྤྱིའི་བསམ་པ་དེས་བྱེ་བྲག་བཟའ་བའི་ཆེད་ཀྱི་བསམ་པ་ལ་ཡང་ཁྱབ་པའི་ཕྱིར་ཞེས་པའོ།།ཊཱི་ཀ་ལས་དེ་ལྟ་བས་ན་་་་་་བྱིན་ལེན་བཤིག་པ་བརྗོད་དེ།བག་མེད་པ་དང་་་་་་བྱིན་ལེན་བཤིག་པ་དང་མ་བཤིག་པ་དྲན་པ་མེད་པར།དྲན་པ་ཉམས་པས་འཆང་བས་ནི་བཟའ་བའི་ཕྱིར་་་་་་དེ་ལ།ཡིད་ཀྱིས་མ་བསྡུས་པའི་ཕྱིར་་་་་་ཤེས་བཞིན་དུ་གསོག་འཇོག་བྱས་པ་དང་།ཁ་ན་མ་ཐོ་བ་འདྲའོ་ཞེས་གསུངས་ཏེ།ཡིད་ཀྱིས་མ་བསྡུས་པ་ནི་མི་བཟའ་སྙམ་པའི་བརྟགས་པ་མ་བྱས་པའོ།།འབྲུ་མར་ལ་སོགས་པ།་་་་་སྣར་བླུགས་པ་དང་་་་་་བཟའ་བའི་ཆེད་དུ་བྱིན་ལེན་བྱས་པའི་མར་གྱི་ལྷག་ལྟ་བུ་དེ་ལུས་ལ།བསྐུ་མཉེ་བྱ་བ་ནི་བྱིན་ལེན་མ་བཤིག་པར་བཞག་སྟེ་གསོག་འཇོག་བྱས་ཀྱང་གསོག་འཇོག་གི་ཉེས་པ་མི་བསྐྱེད་པར་རུང་ངོ་།།ཊཱི་ཀ་ལས་གསོག་འཇོག་བྱར་རུང་བའོ།།ཞེས་སོ།།གསོག་འཇོག་བྱས་པ་དེ་སྣར་བླུགས་སུ་རུང་བ་ནི་མ་ཡིན་ཏེ།བྱིན་ལེན་མ་བྱས་པར་སྣར་བླུགས་སུ་མི་རུང་བའི་གནད་ཀྱིས་སོ།།ལུང་ཕྲན་ཚེགས་ལས་བྱིན་ལེན་བྱས་ནས་སྣར་བླུགས་པར་བྱའོ་ཞེས་གསུངས་པས།་་་་་སྣར་བླུགས་པར་བྱིན་ལེན་དགོས་ཀྱང་བསྐུ་མཉེ་བྱ་བ་ལ་ནི་བྱིན་ལེན་མི་དགོས་ཏེ།མེ་ཏོག་ཕྲེང་རྒྱུད་ལས།མགུལ་དུ་མིད་པ་མ་ཡིན་པ།།འདི་ལ་བྱིན་ལེན་མི་དགོས་སོ་ཞེས་བཤད་དོ།།རྣམ་བཤད་ཉི་མའི་འོད་ཟེར་ལས་སྤང་བའི་ལྟུང་བྱེད་ཀྱི་རྣམ་པར་བཤད་པ་རྫོགས་སོ།།༈།།ད་ནི་ལྟུང་བྱེད་འབའ་ཞིག་པ་འཆད་དེ།འདི་ལ་བཅུ་ཚན་དགུ་ལས།བཅུ་ཚན་དང་པོའོ།།འདི་ལ་ལྟུང་བྱེད་བཅུ་ལས།དང་པོ་ཤེས་བཞིན་དུ་རྫུན་དུ་སྨྲ་བའི་ལྟུང་བྱེད་འཆད་དེ།འདི་ལ་གསུམ་ལས།་་་་་དང་པོ་སྐབས་སུ་རྫུན་གཞན་བསྟན་པ་ནི།དགེ་འདུན་འདུས་པ་ལ་ཤེས་བཞིན་དུ་ཞེས་པ་ནས་སོ།།དེ་ཡང་སྤྱིར་ན་ལུང་རྣམ་འབྱེད་ལས་རྫུན་བཅུ་གཅིག་ནས་གཉིས་ཀྱི་བར་དུ་གསུངས་ཏེ།གཞི་མེད་སྐུར་འདེབས་ཀྱི་ལུང་རྣམ་འབྱེད་ལས་གང་ཟག་མ་དག་པ་ལ་སྐུར་པ་འདེབས་པ་ལ་ནི་གཞི་བཅུ་གཅིག་གིས་ལྟུང་བར་འགྱུར་ལ།་་་་་མ་མཐོང་བ་ལ་མཐོང་ངོ་ཞེས་ཟེར་བ་དང་།མ་ཐོས་པ་ལ་ཐོས་སོ་ཞེས་ཟེར་བ་དང་།མི་དོགས་པ་ལ་དོགས་སོ་ཞེས་ཟེར་བ་དང་།མཐོང་སྟེ་བརྗེད་བཞིན་དུ་མཐོང་ངོ་ཞེས་ཟེར་